section_heading: Maidstone dobiva status grada
paragraph_text: Povelja kojom je Maidstone dobio status grada dodijeljena je 1549. godine. Iako je bila nakratko opozvana, novom poveljom od 1551. godine grad je dobio status općine. Povelja je ratificirana 1619. godine za vrijeme kralja Jakova I., pa je dobio i grb koji je na sebi imao zlatnog lava i prikaz rijeke. Nedavno je tome grbu dodana glava bijelog konja (predstavlja Invictu, moto grofovije Kent) te zlatnom lavu pridružen iguanodon. Iguanodon se odnosi na otkriće fosiliziranih ostataka tog dinosaura u 19. stoljeću, koji se danas nalaze u Prirodoslovnom muzeju u Londonu. Od 1604. godine Maidstone je stekao pravo na gradski zatvor.